Sipaingot (sajak)
'''Sipaingot''' ima sada sajak na ibaen [[Willem Iskander]] satontang ajar ni amangna tu daganakna na kehe tu Sikola.

== Sajak ==

Iabo amang sinuan tunas!<br>
Langkama ho amang marguru tu sikola<br>
Ulang hum baen song luas-luas<br>
Tai ringgas ko amang marsipoda<br>

Anggo panganon dohot abit<br>
Uparkancitkon manjalaisa<br>
Inda au nian makikit<br>
Dio mangalehensa<br>

Muda langka au manjala<br>
Dapot au dua mera<br>
Ugadisma i sada<br>
Anso adong dio panabusi sira<br>

Muda adong tuor ni kopi<br>
Dapot au dohot inangmu<br>
Deba do i upajopi<br>
Deba ambaen dio abit matomu<br>

Muda nga dipangan tangkalon<br>
Dapot kita tolu lungguk<br>
Sada ma i ugadiskon<br>
Panabusi timbako dohot pusuk<br>

Imale nian amang<br>
Por ni roangku ho marbisuk<br>
Ampot sogot madok-dokma ulala pamatang<br>
Anso doma ubaen usuk<br>

Muda au sogot matobang<br>
Inangmu pe nga be marnida<br>
Da amima pasonang<br>
Homa markayaon kita<br>

O, Na Lobi Denggan Roa!<br>
Na umbege na upardokon on<br>
Mangido au di Ita<br>
Ita patorang pangaroai ni danak on<br>

== Pautan ruar ==
* [http://sipaingot01.blogspot.com/2015/08/willem-iskander-ajar-ni-amangna-di.html?m=1 Willem Iskander Ajar ni Amangna]


Sipaingot ima sada sajak na ibaen Willem Iskander satontang ajar ni amangna tu daganakna na kehe tu Sikola.

 Sajak 

Iabo amang sinuan tunas!
Langkama ho amang marguru tu sikola
Ulang hum baen song luas-luas
Tai ringgas ko amang marsipoda

Anggo panganon dohot abit
Uparkancitkon manjalaisa
Inda au nian makikit
Dio mangalehensa

Muda langka au manjala
Dapot au dua mera
Ugadisma i sada
Anso adong dio panabusi sira

Muda adong tuor ni kopi
Dapot au dohot inangmu
Deba do i upajopi
Deba ambaen dio abit matomu

Muda nga dipangan tangkalon
Dapot kita tolu lungguk
Sada ma i ugadiskon
Panabusi timbako dohot pusuk

Imale nian amang
Por ni roangku ho marbisuk
Ampot sogot madok-dokma ulala pamatang
Anso doma ubaen usuk

Muda au sogot matobang
Inangmu pe nga be marnida
Da amima pasonang
Homa markayaon kita

O, Na Lobi Denggan Roa!
Na umbege na upardokon on
Mangido au di Ita
Ita patorang pangaroai ni danak on

 Pautan ruar 
 Willem Iskander Ajar ni Amangna